b"\n_START_ARTICLE_\nMark Joyce\n_START_SECTION_\nKariera\n_START_PARAGRAPH_\nJoyce prebiva v Walsallu. Po mnenju poznavalcev je pred njim svetla prihodnost v \xc5\xa1portu snookerja. Nase je sicer opozoril \xc5\xbee kot amater, ko je leta 2001 osvojil Evropsko prvenstvo do 19 let, leta 2005 turnir English Open in leta 2006 Amatersko prvenstvo Anglije, kjer je v finalu z 8-3 premagal Martina O'Donnella. Serijo turnirjev Pontin\xe2\x80\x99s International Open Series v sezoni 2005/06 je Joyce kon\xc4\x8dal na petem mestu, od osmih turnirjev v sezoni je zmagal drugega, skupna uvrstitev na seriji pa mu je omogo\xc4\x8dila preboj v svetovno karavano. V njej \xc5\xa1e ni dosegel vidnej\xc5\xa1ega rezultata, \xc5\xa1e najbolj\xc5\xa1i je bil leta 2009 na turnirju Grand Prix, na katerem se je uvrstil med najbolj\xc5\xa1ih 32 igralcev."